**REFERAT**

**af møde i Det Humanistiske Fakultets Arbejdsmiljøudvalg**

**Til stede var:** Simon Møberg Torp (formand)

Marianne Wolff Lundholt (konstitueret arbejdslederrepræsentant)

Kurt Kjær Olesen (arbejdsmiljørepræsentant)

**Sekretær:**  Bettina Ibsen Hilt

**Mødedato:** 30. januar 2023

|  |
| --- |
|  |

**Punkt 1: Meddelelser**

På møde i december 2022 drøftede Hovedarbejdsmiljøudvalget Den årlige arbejdsmiljødrøftelse. Der var enighed om, at den årlige drøftelse i sin nuværende form bør ændres, så den i højere grad understøtter dialog fremfor monitorering af arbejdsmiljøarbejdet.

Derfor besluttede HoAMU, at drøftelsen skubbes til senere på året. På kommende møde i februar skal udvalgt drøfte oplæg til en revideret proces.

FAMU udskyder således den årlige arbejdsmiljødrøftelse og afventer nærmere.

**Punkt 2:** **Evaluering af FAMU-arrangement i uge 41 og drøftelse af indeværende års arrangement**

FAMU evaluerede de i uge 41 afholdte arrangementer for alle Humaniora-ansatte.

Arrangementerne bestod dels af et fyraftensmøde med emnet Mental Sundhed, dels af en række

fysiske konkurrencer fordelt hen over ugen og med præmier.

Omkostningerne blev dækket af Velliv efter ansøgning.

Fyraftensmødet, der blev afholdt tirsdag den 11. oktober kl. 15-18, blev afrundet med pizza og

hyggeligt samvær og indeholdt følgende indslag:

* Anna Paldam Folker, professor og forskningschef ved Statens institut for folkesundhed og leder af Human Health med oplægget ”Hvad er mental sundhed? Og hvordan er det vittigt for folkesundhed?”
* Søren Harnow Klausen professor i filosofi ved Institut for Kulturvidenskaber og leder af

 forskningsprogrammet Værdier, velfærd og sundhed og Human Health**-**projektet Sundheds- og velværevurdering med oplægget ”Mental sundhed, lykke og velbefindende”

* Søren Andkjær, der er lektor ved SUND, Institut for Idræt og Biomekanik, Forskningsenheden Active Living med oplægget ”Natur, friluftsliv og mental sundhed “Vi ved det jo godt….!”

Alle HUM-ansatte blev inviteret via direkte mail og arrangementet blev publiceret på SDU-net og

belyst på LinkedIn og Facebook.

Ca. 60 personer deltog.

De fysiske konkurrencer havde fokus på fysisk sundhed (tæl skridt, tæl squats, walk-and-talk osv).

Tilslutningen til denne del var minimal.

FAMU drøftede de aktuelle behov i organisationen generelt (post corona, post budgettilpasning og i

forbindelse med den aktuelle institutsammenlægning), og der var enighed om, at der især er behov

for at mødes på kryds og tværs af organisationen og for at være aktive sammen.

Desuden drøftedes tilbagemeldinger på fyraftensmødet, der især omhandler at det værdsættes, at

FAMU sætter fokus på Mental sundhed og ønsker om, at FAMU gør en tradition ud af et

fællesarrangement.

På den baggrund blev det besluttet, at Bettina Ibsen Hilt kontakter naturtræningskonsulent og

underviser på DGI’s naturtræningsuddannelse Linn Busch (alternativt Julie Faurholt Pedersen) mhp

etablering af en aktiv eftermiddag ala ”Sid ikke inde, når alt håb er ude” i uge 41 igen.

På baggrund af tilbagemelding fra naturtræningskonsulenten vil FAMU afgøre, om arrangementet

skal tilbydes til alle ansatte eller om det skal målrettes arbejdsmiljøfolkene.

Ift de fysiske konkurrencer besluttede FAMU, at der ikke tilbydes tilsvarende i 2023. Dels pga den

lave tilslutning, dels fordi udbuddet af fysiske aktiviteter generelt er stort i uge 41, som er Danmarks

motionsuge.

**Punkt 3: Fremtidens arbejdsmiljøarbejde - drøftelsespunkt**

 **B-sidens arbejdsmiljørepræsentanter vil gerne vide mere – bl.a. om der er midler at understøtte arbejdsmiljøarbejdet i forlængelse af institutomlægningen**

FAMU drøftede opgaven omkring arbejdsmiljøarbejdet i forlængelse af institutomlægningen.

Herunder især behovet for at pleje fællesskabet på Humaniora på tværs af de to institutter og

fakultetet.

Forslag til diverse tiltag såsom f.eks. at løbe DHL sammen eller en løbeklub eller evt. en fælles julefrokost blev drøftet.

Kurt Kjær Olesen laver en idébank.

Kurt Kjær Olesen spurgte på B-sidens vegne, om der er afsat ekstraordinære midler til arbejdsmiljøarbejdet i indeværende budgetår. Simon Møberg Torp svarede, at det er der ikke.

**Punkt 4: Beredskab**

Ansvaret for afholdelse af beredskabsøvelser ligger hos enhederne (via ledelsesstrengen).

FAMU vil gerne minde de ansvarlige om, at beredskabsøvelserne skal gennemføres 1 gang årligt og i den forbindelse også orientere om, at der er et nyt redskab til afholdelse af beredskabsøvelser på vej (referat fra HoAMU af 17. oktober 2022).

Bettina kontakter Henrik Mørkenborg Ravn for yderligere oplysninger og skriver efterfølgende ud til enhederne med påmindelse og information.

**Punkt 5: Fremtidens kontor (landskaber) – strategi**

Punktet blev ikke behandlet.

**Punkt 6: Eventuelt**

Bettina undersøger, om der er aktuelle kurser i HR’regi, herunder kurser i første hjælp, og udsender

information til arbejdsmiljøorganisationen.

**Simon Møberg Torp**

Dekan